5.

Komissio soveltaa periaatteessa ( 9 ) yksinkertaistettua menettelyä seuraaviin keskittymäluokkiin: ( 10 ) (a) vähintään kaksi yritystä hankkii yhteisen määräysvallan yhteisyrityksessä edellyttäen, että yhteisyrityksellä ei ole olemassa olevaa liikevaihtoa tai odotettavissa olevaa liikevaihtoa Euroopan talousalueella (ETA-alueella) (11) ja kyseiset yritykset eivät ole kaavailleet siirtävänsä omaisuuseriä ETA-alueella yhteisyritykselle ilmoitusajankohtana; (12) (b) vähintään kaksi yritystä hankkii yhteisen määräysvallan yhteisyrityksessä edellyttäen, että yhteisyrityksen toiminta ETA-alueella on vain vähäistä. Tämä kattaa keskittymät, joiden kohdalla kaikki seuraavat edellytykset täyttyvät: i) yhteisyrityksen vuotuinen olemassa oleva liikevaihto ja/tai siirrettyjen toimintojen liikevaihto (13) sekä odotettavissa oleva vuotuinen liikevaihto ETA-alueella on alle 100 miljoonaa euroa; (14) ii) yhteisyritykselle ETA-alueella siirrettäviksi kaavailtujen omaisuuserien kokonaisarvo (15) ilmoitusajankohtana on alle 100 miljoonaa euroa; (16) (c) vähintään kaksi yritystä sulautuu tai vähintään yksi yritys hankkii yksinomaisen tai yhteisen määräysvallan toisessa yrityksessä edellyttäen, että mikään keskittymän osapuolista ei harjoita liiketoimintaa samoilla tuote- ja maantieteellisillä markkinoilla (17) eikä merkityksellisillä tuotemarkkinoilla, jotka edeltävät tai seuraavat tarjontaketjussa tuotemarkkinoita, joilla jokin toinen keskittymän osapuolista toimii; (18) (d) vähintään kaksi yritystä sulautuu tai vähintään yksi yritys hankkii yksinomaisen tai yhteisen määräysvallan toisessa yrityksessä ja 5 kappaleessa olevan d kohdan i ja ii alakohdan edellytykset täyttyvät kaikkien uskottavien markkinamäärittelyjen osalta; (19) i) kaikkien samoilla tuote- ja maantieteellisillä markkinoilla liiketoimintaa harjoittavien keskittymän osapuolten (horisontaalinen päällekkäisyys) yhteenlaskettu markkinaosuus (20) täyttää ainakin toisen seuraavista edellytyksistä: (21) aa) se on alle 20 prosenttia; bb) se on alle 50 prosenttia ja keskittymän tuloksena syntyvä Herfindahl-Hirschman-indeksin (HHI-indeksin) kasvu (delta) kyseisillä markkinoilla on alle 150; (22) ii) kaikkien niiden keskittymän osapuolten yksittäiset ja yhteenlasketut markkinaosuudet, jotka harjoittavat liiketoimintaa tuotemarkkinoilla, jotka edeltävät tai seuraavat keskittymän jonkin toisen osapuolen tuotemarkkinoita tarjontaketjussa (vertikaalinen suhde) (23), täyttävät vähintään yhden seuraavista edellytyksistä: (24) aa) ne ovat edeltävillä ja seuraavilla markkinoilla alle 30 prosenttia; bb) ne ovat edeltävillä markkinoilla alle 30 prosenttia ja seuraavilla markkinoilla toimivien keskittymän osapuolten osuus tuotantopanosten ostoista (25) edeltävillä markkinoilla on alle 30 prosenttia; cc) ne ovat alle 50 prosenttia sekä edeltävillä että seuraavilla markkinoilla, keskittymän tuloksena syntyvä Herfindahl-Hirschman-indeksin (HHI-indeksin) kasvu (delta) on alle 150 sekä edeltävillä että seuraavilla markkinoilla ja markkinaosuudella laskettuna pienempi yritys on sama edeltävillä ja seuraavilla markkinoilla (26). (e) osapuoli hankkii yksinomaisen määräysvallan yrityksessä, jossa sillä jo on yhteinen määräysvalta.